Valstybinė energetikos reguliavimo tarybA

NUTARIMAS

DĖL UAB „ANYKŠČIŲ ŠILUMA“ KARŠTO VANDENS KAINŲ DEDAMŲJŲ NUSTATYMO

2024 m. gruodžio 9 d. Nr. O3E-1575

Vilnius

Vadovaudamasi Lietuvos Respublikos šilumos ūkio įstatymo 32 straipsnio 18 dalimi, Karšto vandens kainų nustatymo metodika, patvirtinta Valstybinės energetikos reguliavimo tarybos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi UAB „Anykščių šiluma“ 2024 m. rugsėjo 5 d. raštu Nr. SD-155 „Dėl karšto vandens kainos dedamųjų apskaičiavimo projekto pateikimo“ pateiktą karšto vandens kainų dedamųjų nustatymo projektą bei 2024 m. spalio 22 d. el. laišku (reg. Nr. R1-14747) ir 2024 m. spalio 28 d. el. laišku (reg.Nr. R1-15118) pateiktą papildomą informaciją, atsižvelgdama į Valstybinės energetikos reguliavimo tarybos Šilumos ir vandens departamento Šilumos kainų skyriaus 2024 m. lapkričio 27 d. pažymą Nr. O5E-1186 „Dėl UAB „Anykščių šiluma“ karšto vandens kainų dedamųjų nustatymo“, Valstybinė energetikos reguliavimo taryba n u t a r i a:

1. Nustatyti UAB „Anykščių šiluma“ karšto vandens kainos (be PVM), išreiškiamos formule 0,95 + Tkv kd, dedamąsias:

1.1. Karšto vandens kainos pastoviąją dedamąją – 0,95 Eur/m3.

1.2. Karšto vandens kainos kintamąją dedamąją – Tkv kd:

1.2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

Dedamoji	Formulė
Karšto vandens kainos kintamoji dedamoji	Tkv kd = (51,00 × Tš) + (1,00 × Tgv) + (0,037 × Tgv pard)

1.2.2. karšto vandens kainos kintamosios dedamosios Tkv kd formulę kitiems vartotojams:

Dedamoji	Formulė
Karšto vandens kainos kintamoji dedamoji	Tkv kd = (51,00 × Tš) + (1,00 × Tgv) + (0,037 × Tgv pard)

čia:

Tš – pirktos (pagamintos) šilumos kaina (Eur/kWh);

Tgv – geriamojo vandens tiekimo ir nuotekų tvarkymo paslaugų kaina, taikoma abonentams (Eur/m3);

Tgv pard – geriamojo vandens pardavimo kaina abonentams (Eur/apskaitos prietaisui per mėn.).

2. Informuoti, kad šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Pirmininkas	Renatas Pocius